Chiranjeevi unsure about making his comeback with Kaththi remake?
చిరంజీవికి క్లారిటీ లేదా ?
150వ సినిమా ద్వారా తన సెకండ్ ఇన్నింగ్స్‌కి ఎంట్రీ ఇవ్వనున్న మెగాస్టార్ చిరంజీవి ఆ సినిమాకి అవసరమైన కథ విషయంలో డైలామాలో పడినట్లు తెలుస్తోంది.
TNN | Updated:
Nov 7, 2015, 07:45PM IST
150వ సినిమా ద్వారా తన సెకండ్ ఇన్నింగ్స్‌కి ఎంట్రీ ఇవ్వనున్న మెగాస్టార్ చిరంజీవి ఆ సినిమాకి అవసరమైన కథ విషయంలో డైలామాలో పడినట్లు తెలుస్తోంది. తమిళంలో హిట్ అయిన కత్తి సినిమాని చిరు రీమేక్ చేయాలని భావిస్తున్నారని వచ్చిన కథనాలపై మెగాఫ్యాన్స్ స్పందించిన తీరు ఆయనని కూడా పునరాలోచనలో పడేసిందట. ఆల్రెడీ తాను అతిథి పాత్ర చేసిన 'బ్రూస్ లీ' డిజాస్టర్ అయ్యింది. ఇటువంటి పరిస్థితుల్లో అభిమానుల ఆసక్తికి విరుద్ధంగా కత్తి రీమేక్ చేసి రిస్క్ కొని తెచ్చుకోవడం ఎందుకని చిరు భావిస్తున్నట్లు సమాచారం. అయితే గతంలోనే పూరి జగన్నాథ్‌తో కమిట్ అయి, అతడు చెప్పిన సెకండ్ హాఫ్ బాగోలేదని మళ్లీ వెనక్కి తగ్గిన నేపథ్యంలో ఈసారి తొందరపడి డైరెక్టర్ పేరు చెప్పి మళ్లీ చేసిన తప్పే చేయకుండా వుండాలని చిరు జాగ్రత్త పడుతున్నారట. అందువల్లే 150వ సినిమా ప్రకటన అంతకంతకు ఆలస్యమవుతూ వస్తోందని టాలీవుడ్ టాక్.